Uriáš

Uriáš alebo Urijá (hebr. אוריה ʾÚrijjá; po česky Urijáš/Úrijáš) sa v Starom zákone vyskytuje niekoľkokrát. Ide o tieto postavy: 

 Manžel Betsabe, pôvodom Chetit. Kráľ Dávid ho dal zabiť v bitke, aby si mohol vziať za ženu jeho manželku, ktorá s ním už bola tehotná, a aby tak zamaskoval svoje previnenie. (2 Samuelova 10-11) 
 Kňaz v Jeruzalemskom chráme za vlády kráľa Achaza (735-715 pred Kr.). Kráľ mu nariadil, aby postavil v chráme oltár podľa vzoru, aký videl v Damasku. (2. kniha kráľovská 16)
 Prorok Uriáš, súčasník proroka Jeremiáša. Rovnako ako Jeremiáš bol za svoje slová prenasledovaný. Aby nemusel zomrieť, utiekol do Egypta. Vyslanci kráľa Jójakíma (609-598 pred Kr.) si však po neho prišli, priviedli ho naspäť a kráľ ho zabil vlastnou rukou. (Jeremiáš 26) 

Biblické postavy